f83fdf4f1e20b14126f12dc85dda31e1
Ποιες είναι οι πιο δημοφιλείς επενδύσεις τζακιών;
-------------------------------------------------


douleutaras.gr
2021.04

Η επένδυση τζακιού, είναι βασικό στοιχείο στη διαδικασία κατασκευής του τζακιού. Οι επιλογές είναι πολλές και ο καθένας μπορεί να βρει το στυλ που θα αναδείξει την όψη του τζακιού, αλλά και τη διακόσμηση του σπιτιού του. Οι πιο δημοφιλείς επιλογές για επενδύσεις τζακιών στη χώρα μας είναι:


* Τζάκι με μάρμαρο ή γρανίτη
* Τζάκι με γυψοσανίδα
* Τζάκι με πέτρα & με τεχνητή πέτρα
* Τζάκι με ξύλο
* Τζάκι με συνδυασμό υλικών


### **1. Επένδυση τζακιού με μάρμαρα ή γρανίτη**


![](https://st.douleutaras.gr/media/blog/wp-content/uploads/2017/10/ependusi-tzakiou-me-marmaro-1024x723.jpg)Μία πολύ δημοφιλής επιλογή στην Ελλάδα για την επένδυση τζακιού υπήρξε ανέκαθεν το μάρμαρο. Φυσικά πετρώματα, όπως είναι το μάρμαρο και ο γρανίτης, προσδίδουν υψηλή αισθητική στο χώρο όπου τοποθετούνται, χαρίζοντας του αμέσως αέρα πολυτέλειας. Μπορείς να δημιουργήσεις εντυπωσιακές κατασκευές για το σαλόνι σου που εναρμονίζονται απόλυτα με το κλασικό στυλ διακόσμησης.


Επιλέγεται, συνήθως, για κλασικό ύφος διακόσμησης. Τα μάρμαρα ξεχωρίζουν για τη μεγαλοπρεπή αύρα που προσθέτουν στον χώρο ενώ συχνά αποτελούν το κεντρικό στοιχείο της διακόσμησης του σαλονιού, αφού τα ιδιαίτερα σχέδιά τους, κλέβουν την παράσταση.


Όπως οι πέτρινες, έτσι και οι μαρμάρινες επιφάνειες συνιστούν μία πολύ ασφαλή επιλογή για επένδυση τζακιού με μεγάλη διάρκεια στο χρόνο. Η ανθεκτικότητα τους σε πολύ υψηλές θερμοκρασίες θα σε απαλλάξει από το άγχος της τακτικής συντήρησης και επισκευής. Όσο για τις τιμές, παρά τη γενική πεποίθηση ότι το μάρμαρο είναι πολύ ακριβό, υπάρχει η δυνατότητα να βρεις οικονομικές επιλογές που θα ταιριάζουν απόλυτα στις δικές σου ανάγκες και τον προϋπολογισμό σου.


Ένας επαγγελματίας τεχνίτης μαρμάρου, μπορεί να αναλάβει την κατασκευή της επένδυσης του τζακιού με μάρμαρο ή γρανίτη και να επεξεργαστεί κατάλληλα το υλικό αυτό ώστε να αναδείξει το τζάκι σου.


### **2. [Επένδυση τζακιού με γυψοσανίδα](https://www.douleutaras.gr/bsdir/topothetisi-tzakiou/diakosmisi-tzakiou-me-gupsosanida/)**


![](https://st.douleutaras.gr/media/blog/wp-content/uploads/2017/10/ependusi-tzakiou-me-gupsosanida-1024x593.jpg)Η γυψοσανίδα είναι ένα υλικό που μπορεί να σου προσφέρει αμέτρητες λύσεις για όλους του χώρους του σπιτιού. Με μία γυψοσανίδα μπορείς να στολίσεις την οροφή του δωματίου σου, να διαχωρίσεις δύο χώρους, να κατασκευάσεις ένα σύνθετο αλλά και να επενδύσεις το τζάκι σου. Χάρη στην ευελιξία της καθιστά πολύ εύκολη την επεξεργασία, επιτρέποντας σου να της δώσεις το σχήμα και το σχέδιο που θέλεις. Αν και τα φυσικά πετρώματα είναι γνωστότερα για την αντοχή και την ασφάλεια που προσφέρουν, οι γυψοσανίδες παρέχουν ανάλογα πλεονεκτήματα.


Αν ο χρόνος κατασκευής παίζει καθοριστικό ρόλο στην επιλογή σου, η γυψοσανίδα συνιστά μία πολύ καλή λύση. Σε αντίθεση με την πέτρα και το μάρμαρο, η ευκολία επεξεργασίας της γυψοσανίδας μετατρέπει την επένδυση τζακιού σε γρήγορη υπόθεση. Πρόκειται μάλιστα για μία από τις πιο οικονομικές εναλλακτικές επιλογές για αυτή την εργασία, ειδικά αν αναλογιστεί κανείς την υψηλή ποιότητα της κατασκευής.


Η επένδυση τζακιού με γυψοσανίδα, ταιριάζει σε μοντέρνα στυλ χώρων και μπορεί να προσαρμοστεί σε οποιοδήποτε τζάκι. Συνήθως, χρησιμοποιείται σε τζάκια με μακρόστενες εστίες που τοποθετούνται ψηλά από το πάτωμα. 


Η γυψοσανίδα που τοποθετείται, βάφεται συνήθως στο χρώμα του κελύφους του τζακιού. Το είδος που χρησιμοποιείται είναι η πυράντοχη γυψοσανίδα που διαθέτει μεγάλη ανθεκτικότητα στις υψηλές θερμοκρασίες. Αν ψάχνεις για οικονομική επένδυση τζακιού, η γυψοσανίδα είναι μια επιλογή που πρέπει σίγουρα να εξετάσεις.  

**Extra tip:**Αν θέλεις η επένδυση τζακιού να αποκτήσει ακόμα μεγαλύτερη ανθεκτικότητα και ασφάλεια, προτίμησε πυράντοχη γυψοσανίδα. Επάνω της μπορείς να εφαρμόσεις αμέτρητες τεχνοτροπίες βαψίματος για να χαρίσεις στο τζάκι σου πραγματικά εντυπωσιακή όψη!


### **3. [Επένδυση τζακιού με πέτρα & τεχνητή πέτρα](https://www.douleutaras.gr/bsdir/topothetisi-tzakiou/ependisi-tzakiou-me-petra-kai-marmaro/)**


Οι επενδύσεις τζακιών με πέτρα, είναι για όσους προτιμούν το παραδοσιακό στοιχείο στο χώρο τους. Πέρα από το παραδοσιακό στυλ, οι επενδύσεις τζακιών με πέτρα, αποπνέουν την αίσθηση του παλιού και συνήθως συναντώνται στην επαρχία και σε ρουστίκ διακοσμήσεις.


Για πιο οικονομική επένδυση τζακιού, μπορείς να βρεις στο εμπόριο τεχνητή πέτρα για διακόσμηση, που θα σου κοστίσει λιγότερο από τη φυσική πέτρα. Οι επαγγελματίες μας βρίσκονται στη διάθεσή σου, για να σου προτείνουν και άλλες επιλογές που ταιριάζουν στο σπίτι σου.


### **4. Επένδυση Τζακιού με Ξύλο**


[![](https://st.douleutaras.gr/media/blog/wp-content/uploads/2017/10/ependusi-tzakiou-me-ksulo-1024x683.jpg)](https://st.douleutaras.gr/media/blog/wp-content/uploads/2017/10/ependusi-tzakiou-me-ksulo.jpg)
Η επένδυση εσωτερικών επιφανειών του σπιτιού με ξύλο ( μπουαζερί ) είναι μία πολύ παλιά διακοσμητική τεχνοτροπία η οποία έχει επιστρέψει στους χώρους του σπιτιού τα τελευταία χρόνια. Καθώς η ρουστίκ διακόσμηση αποκτά το δικό της πιστό κοινό, η επένδυση τζακιού με ξύλο γίνεται όλο και πιο δημοφιλής. Είτε ως μπουαζερί, είτε σαν σκαλιστή ξύλινη κορνίζα, το ξύλο συνιστά μία πολύ κομψή επιλογή.


Εδώ υπάρχει ένα σημείο που πρέπει να προσέξεις. Το ξύλο είναι ένα πολύ εύφλεκτο υλικό. Για το λόγο αυτό θα πρέπει να συνδυάζεται πάντα με πυράντοχα υλικά για την επένδυση της εστίας. Συνήθως επιλέγεται η πέτρα, το μάρμαρο ή τα πυρότουβλα. Εκτός αυτού οι ανάγκες συντήρησης των ξύλινων επιφανειών είναι αρκετά μεγαλύτερες από εκείνες των εναλλακτικών επιλογών.


### **Συνδύασε Υλικά για να Επενδύσεις το Τζάκι σου!**


#### 


Θα σου άρεσε πολύ το ξύλο για την επένδυση του τζακιού αλλά θα ήθελες μία λύση που προσφέρει μεγαλύτερη ασφάλεια; Λατρεύεις την πέτρα αλλά φοβάσαι ότι το αποτέλεσμα μπορεί να δείχνει λίγο “βαρύ” στο σαλόνι σου; Το μάρμαρο είναι πολύ ακριβό;


Δεν χρειάζεται να “ντύσεις” το τζάκι σου με ένα μόνο υλικό! Μπορείς να επωφεληθείς από τα πλεονεκτήματα που σου προσφέρει κάθε επιλογή, συνδυάζοντας δημιουργικά διαφορετικά υλικά για την επένδυση του τζακιού σου. Στη φωτογραφία ο ιδιοκτήτης συνδύασε τη γυψοσανίδα με την πέτρα και ορισμένες ξύλινες λεπτομέρειες. Το αποτέλεσμα; Εντυπωσιακό!


